![Logo

Description automatically generated]()

**ОПШТИНА ПЕТРОВАЦ НА МЛАВИ**

**ИЗВЕШТАЈ О ПРОЦЕСУ УКЉУЧИВАЊА ПРЕДЛОГА ГРАЂАНА У ИЗРАДУ НАЦРТА ОДЛУКЕ О БУЏЕТУ И СПРОВЕДЕНОМ ПРОЦЕСУ ЈАВНЕ РАСПРАВЕ О НАЦРТУ ОДЛУКЕ О БУЏЕТУ** **ОПШТИНЕ ПЕТРОВАЦ НА МЛАВИ ЗА 2023. ГОДИНУ**

**Дана 01.11. 2022. године**

САДРЖАЈ

[1. Увод 3](#_Toc118701775)

[2. Процес 3](#_Toc118701776)

[**2.1.** **Укључивање грађана у израду Нацрта Одлуке о буџету општине Петровац на Млави** 3](#_Toc118701777)

[**2.2.** **Јавна расправа о нацрту Одлуке о буџету општине Петровац на Млави за 2023. годину** 3](#_Toc118701778)

[**2.3.** **Процес у бројкама** 8](#_Toc118701779)

[3. Додатне информације 8](#_Toc118701780)

# Увод

Одлука о буџету Општине један је од најважнијих докумената које израђује и усваја локална самоуправа. С обзиром на важност одлуке о начину трошења јавних средстава неопходно је да и становници општине узму учешћа и дају своје мишљење и предлоге како би она боље осликавала вољу становника наше Општине и са тим циљем спроведен је процес укључивања грађана у процес израде Нацрта одлуке о буџету за 2023. годину општине Петровац на Млави као и процес јавне расправе о овом акту.

Извештај који је пред Вама представља сумарни преглед обе фазе процеса и предлога грађана који су пристигли као и информације о могућностима за њихову реализацију током наредног периода.

# Процес

Процес је спроведен у две фазе:

* Укључивање грађана у израду Нацрта Одлуке о буџету општине Петровац на Млави за 2023. годину кроз прикупљање предлога пројеката који ће се финансирати средствима из буџета општине
* Спровођење процеса Јавне расправе о нацрту Одлуке о буџету општине Петровац на Млави за 2023. годину

## **Укључивање грађана у израду Нацрта Одлуке о буџету општине Петровац на Млави**

Општина Петровац на Млави је желела да у процес припреме буџета за 2023. годину укључи своје грађане и грађанке, како би предложили активности и пројекте који би унапредили живот у Општини и који истовремено представљају важне потребе наших суграђана. Један од предвиђених начина за исказивање потреба локалне заједнице, који је организован током процеса припреме нацрта Одлуке о буџету за 2023. годину, јесте предлагање пројеката и активности који могу бити финансирани јавним средствима, на основу јавног позива.

## **Јавна расправа о нацрту Одлуке о буџету општине Петровац на Млави за 2023. годину**

Процес јавне расправе о нацрту одлуке о буџету спроведен је у периоду од од 10.10.2022. до 31.10.2022. године. Нацрт Одлуке о буџету општине Петровац на Млави као и Водич за грађане кроз Нацрт Одлуке био је истакнут на интернет страници општине Петровац на Млави току трајања јавне расправе.

Заинтересоване институције, организације и појединци позвани су да узму учешће у јавној расправи и своје примедбе и сугестије доставе на један од следећих алата за партиципацију грађана:

* Достављање примедби и сугестија удатом Обрасцу Општинској управи општине Петровац на Млави - Одељењу за финансије и рачуноводство општине Петровац на Млави,
* Изношењем примедби и сугестија на јавном догађају у оквиру процеса Јавне расправа који је одржан 26.10.2022.

**Предлози достављени електронским путем или поштом**

Током трајања процеса јавне расправе, предлоге и сугестије је било могуће послати мејлом на адресу [racunovodtsvo@petrovacnamlavi.rs](mailto:racunovodtsvo@petrovacnamlavi.rs) до 31.10.2022. године. Током процеса јавне расправе није стигао ни један предлог нити сугестија путем електронске поште.

Састанак са грађанима – јавна расправа о нацрту Одлуке о буџету општине Петровац на Млави за 2023. годину

Дана 26.10.2022 у великој сали општине Петровац на Млави, одржана је јавна расправа о нацрту одлуке о буџету за 2023. годину. У јавној расправи су учествовали следећи представници локалне самоуправе:

1. Јадранка Младеновић, руководилац Одељења за финансије и буџет

2. Јелена Миливојевић, заменик начелника Општинске управе

3. Милица Марковић, секретар Скупштине општине

На почетку састанка, након уводне речи, Јадранка Младеновић, руководилац Одељења за финансије и буџет представила је најважније елементе Одлуке о буџету, структуру планираних прихода и расхода, као и планиране капиталне инвестиције, које су представљене у табели испод.

| **Економ. класиф.** | **Ред. број** | **Опис** | **2023.** | **2024.** | **2025.** |
| --- | --- | --- | --- | --- | --- |
| 1 | 2 | 3 | 4 | 5 | 6 |
|  |  | **А. КАПИТАЛНИ ПРОЈЕКТИ** |  |  |  |
| 454 | 1. | Унапређење енергетске ефикасности на територији општине Петровац на Млави: | 6.000.000,00 | 0,00 | 0,00 |
|  |  | Година почетка финансирања: 2023 |  |  |  |
|  |  | Година завршетка финансирања: 2023 |  |  |  |
|  |  | Укупна вредност пројекта: 6.000.000,00 |  |  |  |
|  |  | Извори финансирања: |  |  |  |
|  |  | Приходе из буџета: 6.000.000,00 |  |  |  |
|  | 2. | Путна инфраструктура на територији општине Петровац на Млави: | 20.000.000,00 | 0,00 | 0,00 |
|  |  | Година почетка финансирања: 2023 |  |  |  |
|  |  | Година завршетка финансирања: 2023 |  |  |  |
|  |  | Укупна вредност пројекта: 20.000.000,00 |  |  |  |
|  |  | Извори финансирања: |  |  |  |
|  |  | Приходе из буџета: 20.000.000,00 |  |  |  |
|  | 3. | Пројектна документација: | 5.000.000,00 | 0,00 | 0,00 |
|  |  | Година почетка финансирања: 2023 |  |  |  |
|  |  | Година завршетка финансирања: 2023 |  |  |  |
|  |  | Укупна вредност пројекта: 5.000.000,00 |  |  |  |
|  |  | Извори финансирања: |  |  |  |
|  |  | Приходе из буџета: 5.000.000,00 |  |  |  |
|  | 4. | Водовод у насељу Кнежица: | 10.000.000,00 | 0,00 | 0,00 |
|  |  | Година почетка финансирања: 2023 |  |  |  |
|  |  | Година завршетка финансирања: 2023 |  |  |  |
|  |  | Укупна вредност пројекта: 10.000.000,00 |  |  |  |
|  |  | Извори финансирања: |  |  |  |
|  |  | Приходе из буџета: 10.000.000,00 |  |  |  |
|  | 5. | Дечија игралишта: | 0,00 | 0,00 | 0,00 |
|  |  | Година почетка финансирања: 2023 |  |  |  |
|  |  | Година завршетка финансирања: 2023 |  |  |  |
|  |  | Укупна вредност пројекта: 0,00 |  |  |  |
|  |  | Извори финансирања: |  |  |  |
|  |  | Приходе из буџета: 0,00 |  |  |  |

На састанку јавне расправе учествовало је укупно 7 особа, а како следи у наредној табели:

|  |  |  |
| --- | --- | --- |
|  | **Име и презиме** | **Присуство у својству или у име** |
|  | Добрица Мијатовић | у својствуграђана |
|  | Слободан Ковачевић | у својствупредседника Општинског одбора СУБНОР-а Србије |
|  | Зоран Јовић | у својствуграђана |
|  | Небојша Влајић | у својствуодборника |
|  | Дејан Мишковић | у својствуграђана |
|  | Иван Милосављевић | у својствупредставника групе грађана “Млава није сама” |
|  |  |  |
|  |  |  |
|  |  |  |
|  |  |  |
|  |  |  |

Структура учесникана састанку била је како следи:

* Представника локалне самоуправе је било 3
* Представника цивилног сектора је било 2
* Грађана је било 4
* Одборника Скупштине општине Петровац на Млави 1
* Народних посланика 0
* Представника Јавних предузећа 0
* Представника индиректних буџетских корисника 0

У наредном прегледу детаљно су приказани предлози и сугестије свих предлагача, као и одговор јединице локалне самоуправе.

|  |  |  |  |
| --- | --- | --- | --- |
| **Предлагач** | **Предлог/питање** | **Образложење** | **Одговор** |
| Добрица Мијатовић | Колики износ је у буџету издвојен за спорт, а колико за пољопривреду?  Предлог је да се предвиде средства у буџету за бесплатне уџбенике за ученике осноне школе и да се увећа износ предвиђен за пољопривреду. |  | У буџету је за спорт предвиђен износ од 100.705.000, 00 динара, а за пољопривреду 12.800.000,00 динара. |
| Слободан Ковачевић, председник Општинског одбора СУБНОР-а Србије | Предлог је да се половина од износа предвиђеног за решавање питања паса луталица предвиди за помоћ борцима и решавање њиховог стамбеног питања. |  |  |
| Зоран Јовић | Тражим појашњење зашто је за уличну расвету предвиђен износ од 45.000.000,00 динара?  Предлог је да се износ предвиђен за новогодишњу расвету преусмери за помоћ борцима. |  | То су рачуни које општина плаћа из буџета, као и износ за јавно-приватно партнерство за увођење ЛЕД расвете. |
| Небојша Влајић, одборник Скупштине општине | Који функционер одобрава једнократну социјалну помоћ? |  | Председник општине доноси закључке. |
| Дејан Мишковић | Предлог је да се увећа износ предвиђен за пољопривреду и да се увећа износ предвиђен за амбуланте у селима.  Предлог је да се увећа износ предвиђен за стипендије.  Питање у вези азила за псе луталице у Великом Лаолу је колико запослених тамо има, колико паса има и ко то контролише, обзиром да се велики износ издваја за то?  Питање је да ли је издвојен новац за филтере за канал који из фарме иде у Млаву?  Предлог је да се предвиди новац за тротоар и канализацију на забрдском путу. |  | Проблем је у недостатку кадрова који би радили у сеоским амбулантама, јер општина не утиче на њихово запошљавање, нити финансира њихове плате.  Из буџета општине финансирају се 87 стипендија на годишњем нивоу.  Што се тиче паса луталица, из буџета општине се плаћа само за псе са територије општине, на основу уговора који је закључен.  Забрдски пут је магистрални пут који је у надлежности ЈП “Путеви Србије”. |
| Иван Милосављевић, представник групе грађана “Млава није сама” | Да ли постоји решење о рушењу нелегално изграђене бране у Ждрелу и да ли су предвиђена средства за то?  Да ли су у буџету предвиђена средства за студију о процени утицаја на животну средину? |  | Предвиђена су средства за рушење објеката у износу од 2.000.000,00 динара.  Предвиђена су средства за студију о процени утицаја на животну средину у износу од 2.000.000,00 динара и још 100.000,00 динара за анализу реке Млаве узимањем узорака током године. |

## **Процес у бројкама**

Током процеса консултација са грађанима и током процеса јавне расправе о Нацрту одлуке о буџету за 2023. годину прикупљено је:

* 35 предлога пројеката за финансирање из буџета општине Петровац на Млави током 2023. године.
* 1 предлог/сугестија за измену нацрта Одлуке о буџету путем емејла
* 6 предлога/сугестија за измену нацрта Одлуке о буџету на састанку са грађанима одржаном 26.10.2022. године.

# Додатне информације

Локална самоуправа ће настојати да Нацрт Одлуке о буџету за 2023. годину усклади са прихваћеним предлозима грађана у оквирима расположивих средстава и уз поштовање буџетског календара дефинисаног Законом о буџетском систему Републике Србије. Уколико неки од предога не буде уврштен у предлог Одлуке о буџету за 2023. годину услед поменутих оквира, локална самоуправа ће исти изнова размотрити у наредном буџетском циклусу.

За додатне информације о предметном извештају можете се обратити (Јадранки Младеновић-руководиоцу одељења за финасије и буџет) путем електронске адресе (jadrankamladenovic66@gmail.com).